# Ms Nina

Jorgelina Andrea, coneguda artísticament com a Ms Nina (Córdoba, Argentina, 21 d'abril de 1993) és una cantant i compositora de música urbana argentina establerta a Espanya. Entre els seus estils destaquen el reguetón, el dembow, el hip-hop i el trap.

## Trajectòria artística

Va iniciar la seva carrera amb el disseny específicament d'art kawaii a les xarxes socials, així com amb collages virtuals i muntatges amb una estètica kitsch, glitch i glam. La primera galeria en què va exposar la seva obra va ser a l'Espacio Ananas de Madrid. El 2017 va exposar Bienvenidos al mundo de Nina a La Fresh Gallery de la capital espanyola.
El 2015 va publicar el seu primer senzill Chupa Chupa amb la col·laboració de Chico Sonido, a més del tema Salami de la mà de LWGHT. La seva cançó Chic va aconseguir les primeres posicions en els temes més escoltats a Spotify, gràcies a la popularitat d'un anunci televisiu a Espanya de la marca Chicfy en què sonava la cançó.
Després de l'èxit del seu primer senzill, Ms Nina comença a guanyar més i més popularitat amb la seva música.
Com a dona autodenominada feminista, el seu empoderament es veu reflectit en les seves cançons. Entre d'altres, la seva cançó Reinas, en col·laboració de la seva amiga i també cantant Jedet, va voler ser un himne contra els prejudicis.
Els següents anys van ser de creixement per a Ms Nina, en què va viatjar i crear música als Estats Units. El juliol de 2019 va llançar el seu primer mixtape: Perreando por fuera, llorando por dentro. En les seves cançons reivindica la sexualitat i el dret a decidir sobre el propi cos.
Junt amb Mala Rodríguez, Bad Gyal i Somadamantina es considera una de les veus més representatives del panorama musical dels estils reggaeton, dancehall, rap i trap a l'estat espanyol.

## Senzills

* Goofies
* Pesao amb L.a Favi.
* Oye papi amb Bea Pelea i La Zowi
* Chupa Chupa
* Despacio amb Bad Gyal
* Salami
* Chic
* Lusifel amb Yung Beef i La Flavi
* Reinas amb Jedet
* Tu sicaria
* Mala suerte amb El Mini i La Favi.
* Duele amb La Favi.
* Traqueteo
* Los Ángeles
* Acelera amb La Favi.
* Y dime amb Tomasa del Real.
* La Caprichosa
* De que me culpas amb Fangoria i Jedet
* Location amb Soto Asa.
* Muerde la manzana amb Chico Sonido, La Goony Chonga i Tomasa del Real.

## Referències

* ↑ Lema, Katy «“Lo de que el reggaetón no es música y es machista ya aburre”» (en castellà). , 02-05-2018 [Consulta: 21 gener 2020].
* ↑ «Miss Nina expone en La Fresh Gallery de Madrid» (en espanyol europeu). Neo2 Magazine, 24-04-2017. [Consulta: 21 gener 2020].
* ↑ «Ms Nina. Biografía y canciones. Lo mejor de Ms Nina. Trap español.» (en castellà). MuchoTrap. Trap y música urbana. Arxivat de l'original el 2021-01-19. [Consulta: 21 gener 2020].
* ↑ «Ms Nina + Talisto + DJ2D2 + Will Blake en Fuego, Barcelona 25/01/2019 | SalaRazzmatazz.com» (en castellà). Sala Razzmatazz. [Consulta: 21 gener 2020].
* ↑ AS, Diario. «Youtube: El nuevo anuncio de Chicfy es tan malo que vas a echar de menos el 'claro que sí, guapi'» (en castellà). AS.com, 23-04-2017. [Consulta: 21 gener 2020].
* ↑ «Reseña: Perreando Por Fuera, Llorando Por Dentro - Ms Nina» (en espanyol de Mèxic). Looper, 17-07-2019. Arxivat de l'original el 2020-04-25. [Consulta: 21 gener 2020].
* ↑ Simón, Ana Iris. «Ms Nina le ha compuesto un disco a tus resacas» (en castellà). Vice, 03-07-2019. [Consulta: 21 gener 2020].
* ↑ «Cuando empezamos a entender las nuevas letras de reggaeton, dancehall, rap y trap — Parte 1» (en castellà). [Consulta: 15 maig 2021].